༄༅༅། །ལྷ་མོའི་བསང་མདོར་བསྡུས་བཞུགས་སོ།
༄༅། །བྷྱོཿ མུ་ལེ་ཏིང་སོགས་གར་བཞུགས་ཕོ་བྲང་ནས། །དམག་ཟོར་རྒྱལ་མོ་
དུས་བཞིའི་ལྷ་མོ་དང་། །བསྟན་མ་བཅུ་གཉིས་གདོང་མོ་གཉིས་དང་བཅས། །སྤྱན་
འདྲེན་མཆོད་པའི་གནས་འདིར་གཤེགས་སུ་གསོལ། །བྷྱོཿཆོས་ཉིད་བདེན་པའི་
མཐུ་ལས་བྱུང་བ་ཡི། །འདོད་ཡོན་ལྔ་དང་བཀྲ་ཤིས་རྟགས་རྫས་བརྒྱད། །རིན་ཆེན་
བདུན་སོགས་མཉེས་པའི་ཡོ་བྱད་ཀྱིས། །དམག་ཟོར་རྒྱལ་མོ་འཁོར་བཅས་ཐུགས་
དམ་བསྐང་། །དྲེའུ་རྟ་ར་ལུག་ལ་སོགས་བཞོན་པའི་ཁྱུ། །བེ་ཅོན་ནལ་ཐོད་ལ་
སོགས་ཕྱག་མཚན་དང་། །ཁྲག་ཞག་ཐིག་ལེ་རུས་རྒྱན་ལ་སོགས་ཀྱིས། །དམག་
ཟོར་རྒྱལ་མོ་འཁོར་བཅས་ཐུགས་དམ་བསྐང་། །གཞན་ཡང་མ་ཅིག་འཁོར་དང་
བཅས་པ་རྣམས། །མཉེས་བྱེད་ཕྱི་ནང་གསང་བའི་དམ་རྫས་སོགས། །དངོས་སུ་
བཤམས་དང་ཡིད་ཀྱིས་སྤྲུལ་བ་ཡིས། །དམག་ཟོར་རྒྱལ་མོ་འཁོར་བཅས་ཐུགས་དམ་
བསྐང་། །བྷྱོཿརྒྱལ་དང་རྒྱལ་སྲས་རིམ་བྱོན་མཐའ་དག་གིས། །བསྟན་སྲུང་གཙོ་
མོར་ཆེར་བསྔགས་ཁྱོད་ཉིད་ལ། །སྒོ་གསུམ་གུས་པས་བསྟོད་དོ་བདག་ཅག་གི
བསམ་དོན་ཡིད་བཞིན་འགྲུབ་པའི་སྟོངས་གྲོགས་མཛོད། །ཅེས་པ་ཡང་དད་ལྡན་སྒྲོལ་
མ་སྐྱབས་ཀྱིས་བསྐུལ་བའི་མོས་བློ་བཞིན་རྣམ་གཡེང་གི་ཁོལ་བོ་བ་བློ་བཟང་བསྟན་པའི་ཉི་མས་
བདེ་ཆེན་ཆོས་གླིང་དུ་སྦྱར་བའི་ཡི་གེ་བ་ནི་རབ་འབྱམས་སྨྲ་བ་འཇམ་དབྱངས་ཕུན་ཚོགས་སོ།
3.59

: